
Jucundissima  certe  atque  felicissima  occasione 
mihi  oblata,  gratuni  non  minus  aniniuin,  quam 
pietatem  meam  Tibi  designaudi,  doctorum  ve- 
reor  reprehensionem,  quod  particulam  fere  te- 
nuissimam  artis  describendam  susceperim. 

Levidense,  fateor,  hoc  munusculum  aestima- 
bis,  si  ex  Tua  dignitate,  ex  diei  honestissimi 
splendore,  vel  ex  meritorum  Tuorum  gravitate 
spectetur.  Timerem  profecto,  ne  Tibi  displiceret 
opusculum,  nisi  ipse  benignitatis  et  indulgen- 
tiae,  quibus  uti  Tu  soles,  magnitudine  convi- 
ctus  essem. 

Amicitiam  enim,  qua  patrem  semper  am- 
plexus  es,  praematura  jam  morte  nobis  ereptum, 
in  filios  quoque  contulisti,    ita  ut  consiliorum 


beniguitate  et  paterno  exhortationum  amore  pa- 
tris  locum  tenere  videaris. 

Confidente  itaque  animo  pietati  id  consecro, 
quod  severiori  Tuo  judicio  temerarium  esset 
commendare.  Difficile  enim  Tibi  probari  cre- 
deudum  est  pleraque  recentiorum  de  arte  scri- 
pta.  Nam  quae  longa  annorum  serie  inventa 
sunt  a  viris  in  arte  salutifera  exercitatissimis, 
quae  excogitata  sunt  ad  artem  firmius  fundan- 
dam,  locupletandam,  exornandam,  quae  litteris 
mandata  sunt  a  doctissimis,  iugenii  acumiue, 
experientiae  divitiis,  eloquentiae  viribus  et  or- 
natu  praestantissimis:  baec  omnia  Te  Virum 
Optimum  habuerunt  testem,  propria  indagine 
plerisque  autecedentem,  speculatorem  oculatissi- 
mum,  exploratorem  indefessum,  judicem  per- 
spicacissimum,  aequissimum,  ita  ut  miuima  certe 
pars  eorum,  quae  nunc  scribuutur,  vel  a  minutia- 
rum  sectatoribus  Ephemeridum  pagellis  inseruntur, 
satis  Tibi  maturuisse  atque  tam  perfecta  Tibi 
videatur,  ut  aliquid  ad  artis  incrementum  con- 
ferre  censeas.  Neque  tamen  desunt  iudicia, 
quae  ineliora  sperare  nos  jubeaut. 


Inter  ea  vero  qaae  his  nostris  temporibus 
de  rheumatisino  vertebrarum  ejusque  variis 
symptomatibus  atque  sequelis  iuventa  sunt,  prin- 
cipem  sine  dubio  teuent  locum.  Haec  enim 
est  hujus  vix  iuventae,  jam  maturescentis  do- 
ctrinae  praestantia,  ut  absconditam  hucusque  in- 
tricatissimi  morborum  generis  sedem  atque  na- 
turam  patefaciat  et  simul  praeclare  doceat, 
quomodo  remediis  praesentaneis  et  simplicissi- 
mis  opinione  celerius  morbis  periculosissimis , 
molestissimis,  plerisque  obscuris  auxilietur.  Haud 
immerito  maximum  censeamus  oportet  et  scien- 
tiae  et  artis  incrementum,  quod  jam  primo  fuu- 
damento  posito  tam  insignia  praestet. 

Hujus  vero  doctrinae  quum  maxima  fortas- 
sis  pars  adhuc  indaganda  sit,  jam  pridem  apud 
me  constitui,  medicorum  solertiae  rem  fructuo- 
sissimam  commendare,  et  quae  ipse  iterum  ite- 
rumque  expertus  sim,  quantum  per  otium  mihi 
parcius  datum  liceret,  iisdem  communicare.  Quod 
quum  propter  temporis  angustias  hucusque  fieri 
non  potuerit,  nunc ,  quod  ad  dentium  quidem 
cariem  spectat,  pro  viriii   parte  ad  solemnia 


Tua  celebranda  confero.  Quantulumcunque  id 
est,  quod  mente  devotissima  Tibi  offero,  aequo 
animo  velim  accipias.  Fruere  praemiis  laborum 
diu,  quam  felicissimus ,  rerum  bene  gestarum 
semper  memor,  gratiarumque  tam  publicarum 
quam  privatarum  ditissimus.  Vale. 


Experientiam  sine  certa  rerum  notione  neque  ad 
scientiam,  neque  ad  artis  exercendae  operam  quid- 
quam  conferre,  omnes  confitentur,  quibus  observa- 
tionis  recte  instituendae  atque  collocandae  difii- 
cultates  ante  oculos  versantur.  Quodsi  exemplo  opus 
esset  ad  demonstrandum ,  evidentissimum  doctrina 
morborum  dentium  praebet,  quae  a  medicis  temere 
neglecta  circumforaneorumque  turbae  relicta  ita  de- 
generavit,  ut  vix  artis  hippocraticae  particulam  re- 
cognoscas.  Nam  qui  medici  dentarii  vocantur3  artis 
medicae  hospites,  dum  parti  non  contemnendae  vivi 
corporis  operam  navarent,  commercium  neglexerunt 
ad  vitam,  nutritionem  et  functionem  partium  susten- 
dandam  maxime  necessarium,  quo  intercedente  quae- 
cumque  corporis  vivi  particula  cum  reliquis  necti- 
tur.  Vitae  praetorea  praecipuas  conditiones  nescie- 
runt,  quibus  integritas  functionum  omnium  morbo-| 
rumque  primae  origines  innituntur. 

Ita  evenit,  ut  cariem  quoque  dentium  externarum 
causarum  progeniem,  extraneum  quasi  morbum  fin- 
gerent,  observatione,  male  interpretata,  innixi,  so- 
lutionem  continui,  via,  atro  quasi  carbone  notata, 
introrsum  progredi.    Sunt  quidem  medici,  qui  iis 


assentiantur;  noxiam  tamen  externarum  rerum  actio- 
nem  plus  quam  par  est  extollunt;  qua  non  suf- 
ficiente  temere  absconditas  quasdam  dispositiones 
accusant,  vel  pestiferis  quibusdam  acrimoniis  humo- 
rum  utuntur,  immemores  semper  virium,  quibus  den- 
tes,  etiam  laesi,  concussi,  luxati,  detriti,  fracti, 
terebrati,  delimati,  vel  per  acida,  praesertim  nitri- 
cum ,  tegumento  eburneo  prorsus  orbati ,  ad  resisten- 
dum  parati  sint.  Vix  crederes  medicos  esse,  qui 
his  nostris  temporibus  fictas  praeteritorum  saeculo- 
rum  opiniones  de  humorum  acrimonia,  neglecto  che- 
micorum  auxilio,  instaurare  satagant.  Neque  enim  ita 
explicant,  sanum  quemque  hominem  carie  dentium 
corripi,  neque  liquet,  quOmodo  ruinae  dentium  ca- 
riosorum  tamdiu  insultibus  externarum  rerum  resi- 
stant  in  hominibus,  qui  sine  dubio  ea,  si  quae  est, 
humorum  acrimonia  laborant,  cujus  ficta  potentia 
eodem  jam  tempore  jam  alios  dentes  infestare  in- 
cipiat. 

Neque  deerant  profecto,  qui  contagionem  suspi- 
carentur,  sicuti  constat,  quemcumque  fere  morbum, 
quousque  fideli  observatione  natura  ejus  atque  gene- 
sis  inclaruerit,  contagionis  controversiam  aluisse. 
Opinionem  commentitiam  sicco  praetereamus  pede. 
Neque  minus  incongrua  cariei  cum  putredine  com- 
paratione  libenter  supersedeo. 

Gangraenam  quoque  sine  probabili  causa  ad  ex- 
plicandum  non  sufficere,  apparet. 

Inflammatiouem  alii,  praesertim  Fridericus  Bird. 


et  non  sine  aliqua  veritatis  specie  accusarunt;  sed 
minus  probandum,  cariem  ex  odontitide  externa  de- 
rivari,  quum  interna  quoque  dentis  pulpa  jara  a  prin- 
cipio  affecta  sit;  neque  hypertrophia  substantiae  os- 
seae,id  fieri  certum  est,  qua  meatus  radicum  sensim 
coarctentur  et  denique  claudantur;  hoc  demum  modo, 
destructis  nervis  atque  vasorum  lumine  deleto,  pul- 
pam  dentis  emori,  coronam  putredine  destrui,  perhi- 
bent,  ita  ut  exitum  cum  Huntero  atque  Furniero 
vix  a  gangraena  discernas. 

Ex  inflammatione  enim  orientem  gangraenam  vix 
explicabis,  nisi  vel  gravissimi  dolores  praecesse- 
rint,  vehementissimam  inflammationem  designantes, 
vel  causarum  violentia  accusanda  sit,  vel  interno 
quodam  vitio,  nervorum  resolutione,  compressione , 
abscissione  vita  organica  partium  laesa  sit. 

Vehementiam  inflammationis  non  in  causa  esse, 
dolores  plerumque  minores  demonstrant,  et  ubi  sae- 
vierint,  aliam  semper  regionem  tenent,  quam  dentis 
alveolum,  neuralgicorum  ceterum  dolorum  similiores, 
quam  inflammatoriorum.  Neque  causarum  vehemen- 
tiam  Arel  venenatam  potestatem  in  causa  esse,  cer- 
tissimum  est.  Quid  nunc  restat,  quam  ut  suspice- 
mur,  nervorum  vitium  subesse,  quo  vel  dolorum 
crudelitas  minuatur,  si  quid  inflammatorii  adsit,  vel 
morbum  cariei  praegredientem  omnino  diversae  esse 
naturae. 

Nos  non  citra  evidentiam  philosophari ,  docebunt 
sequentes  pagellae. 

Historia  exesorum  denlium  quotidie  evincit,  ca- 
riem  exitum  potius  morbi,  quam  morbum  esse,  qui 
re  vera,  tanquam  sine  simili,  fugerit  intelligentiae 
nostrae  vim  ac  notionem.  Priusquam  enim  dentis 
firmissima  substantia  nigrescat  atque  consumatur, 
morbus  praecesserit  necesse  est,  qui  sublato  vitae 
commercio  ejus  compagem  ita  solvat,  ut  structura 
dentium  elegantissima,  per  principes  anatomicorum 
nunc  egregie  descripta,  mox  atro  quasi  carbone  no- 
tetur  et  non  ita  multo  post  leviori  jam  allisione 
corruat,  vel  chemiae  legibus  utique  obtemperet. 

Qui  structuram  organicam  dentibus  derogant, 
quod  substantia  eorum  vasis  sanguiferis  careat,  mi- 
rantur,  jam  sub  macula  exterioris  substantiae, 
quam  encaustum  vocant,  interiorem  osseam  ad  ca- 
vum  usque  dentis  nigro  colore  defoedatam  inve- 
niri;  qui  vero  praegressa  norint,  alia  quoque  exo- 
rientis  cariei  signa  observant,  et  ex  lurido  colore 
totius  coronae,  sensu  dentibus  proprio  nunc  prorsus 
deleto  aliisque,  degeneratum  jam  esse  dentem,  co- 
gnoscunt,  priusquam  distincta  quaedam  macula  con- 
spiciatur.  Emortuos  profecto  jam  dentes  diceres, 
antequam  excavantur,  nisi  essent  non  solum  odon- 
tistae,  verum  etiam  physiologi,  qui  sub  obscuro 
organisationis  nomine  vitam  omnibus  corporis  vivi 
partibus,  vasis  sanguiferis  destitutis  —  tanquam 
organicis  quidem ,  sed  non  organisatis  —  abrogant. 

Equidem  hanc  infelicem  atque  sterilem  distinctio- 
nem  seponendam  esse  in  morborum  genesi  cxpli- 


canda  existimo,  quum  dentes  organo,  quo  onantur, 
nutriantur,  conserventur,  instructi  sint,  a  quo  non 
nisi  vi  vel  maceratione  sejungi  possint,  membranam 
dico  vasculoso-nerveam,  mucosae  oris  contiguam, 
qua  radix  intus  et  extra  ad  coronam  usque  investi- 
tur,  ut  in  canaliculos  quoque  chalicophoros ,  sine 
dubio  membrana  tenuissima,  postea  ossescente  in- 
structos,  exeat.  Quae  vero  tam  intimo  confirmatio- 
nis  nexu  copulantur,  theoria  sejungi  non  licet.  Nec 
quisquam  dubitat,  hac  pulpa  principium  vitae  nutri- 
Uonisque  dentium  contineri,  qua  aegrotante  integri- 
tas  eorum  periclitetur.   Hoc  observatio  abunde  con- 
firmat.    Si  enim  quaeras  ex  iis,  qui  dentes  carie 
amiserunt,  quomodo  id  acciderit,  respondebunt,  den- 
tes  singulos  integros  adhuc  dolore  plerumque  exi- 
guo,  rarius  magno,  pruriente  potius  et  titillante 
quam  acri  correptos  esse;  eosdem  simul  prominuisse, 
ut  longiores  facti  cum  sensu  quodam  levaminis  mor- 
dicus  in  tumidos  gingivae  alveolos  deprimerentur. 
Mox  vero  secunda  vel  tertia  hebdomade  dentem  cum 
dolore  sensum  quoque  omnem  perdidisse,  itautcor- 
pus  quasi  peregrinum  semper  lingua  tetigerint;  deco- 
lorem  jam  et  lurido  colore  infectum  maculam  lividam 
velfuscamcontraxisse,  sensim  encaustum  penetran- 
tem;  denique  cavernam  apparuisse  totam  fere  coro- 
nae  ambitum  subfodientem  et  cuniculis  quasi  actis 
diruentem. 

Accuratius  observanti  decursus  morbi  tria  osten- 
dit  stadia. 

Primum  stadium  irritatlonis  signis  notatur:  do- 
lore,  intumescentia  mucosae  gingivarum  atque  al- 
veoli  cum  dentis  affecti  prominentia. 

Dolor  admodum  variat,  cum  vehementia,  tum 
extensione.  Dentes  plerumque  moleste  pruriunt,  si- 
mili  quodam  sensu,  quo  catarrhi  membranarum  mu- 
cosarum  plerumque  comitantur.  Molestus  titillatio- 
nis  sensus  efficit,  ut  lingua,  .vel  digiti  fere  conti- 
nuo  dentem,  ob  id  ipsum  mox  acrius  dolentem,  at- 
tingant,  quod  etiam  dentiscalpii  usu  evenit.  Dolo- 
res  vero  diuturnitate  magis  quam  cruciatibus  defa- 
tigant;  exacerbantur  vespere  et  noctu,  sicut  man- 
ducatione  ciborum  solidiorum  varioque  ciborum  at- 
que  potuum  calore  et  genere:  frigidissimis,  calidis- 
simis,  mellitis,  saccharatis.  Remittunt  interdum 
atque  ita  mitescunt,  ut  eorum  obliviscantur  aegroti , 
simulac  alia  quaedam  cura,  vel  delectatio  majorve 
cujusdam  partis  dolor  animum  impleat,  ita  ut  artis 
musicae  periti  symphonia,  poetae  versibus,  me- 
dici  medicinam  aliis  faciendo  dolorem  per  tempus 
sopiant,  remittente  vero  animo  redeuntem.  Novi 
virum,  qui,  quum  per  plures  menses  lumbagine  Iabo- 
raret,  plures  dentes  quasi  inscius  carie  perdidit. 

Neque  tamen  semper  dolor  dentium  cariei  desti- 
natorum  tam  mitis  est;  sunt  enim,  qui  eo  oborto 
diris  affligantur  cruciatibus  maxillas  pervagantibus 
atque  aures  et  tempora  petentibus.  Id  tamen  no- 
tandum  est,  sensibiliores  tantum  homines,  praeser- 
tim  feminas  hisce  cruciatibus  vexari.  Ejusmodi  do- 


lores,  si  qui  vehementius  urgent,  ab  inflammatoriis 
diversi,  neuralgicam  semper  demonstrant  indoiem, 
tum  subita  apparitione,  tum  perfecta  fere  remissione, 
tum  sede.  Locum  enim  tenent  facialis  nervi  ramu- 
sculis  instructum,  saepius  etiam  quinti  vestigia  pre- 
munt,  atque  vividiores  facti  omnibus  notis  dolorem 
Fothergillii  repraesentant,  symptomaticum  quidem, 
nec  vero  semper  extractione  dentis  affecti  sanandum. 

Haud  raro  dentes  etiam  vicini  sensiliores  de- 
prehenduntur,  quamquam  rarissime  plures  simul  ca- 
rie  invaduntur. 

Intumescentia  mucosae  gingivae,  dentibus  male 
affectis  proximae,  vix  unqUam  deest.  Membrana 
enim  mucosa,  dentem  ambiens,  tumida,  emollita,  quasi 
holosericea,  sensilior  et  rubore  suffusa,  purpureo  fere 
colore  tincta  est.  Membranam  contiguam  quoque 
alveoli  dentium  radices  investientem  eadem  affe- 
ctione  laborare  facile  colligitur,  et  id  quidem  ma- 
xime  ex  protuberantia  dentis  non  solum  sensu  ae- 
groti  percepta,  sed  visui  ettactui  obvia;  necminus 
ex  aucta  mobilitate  dentis,  ut  vacillare  videatur. 

Interiorem  denique  dentium  substantiam,  partes 
molles  cavo  dentis  contentas,  jam  a  primo  mali  ini- 
tio  aegrotare,  varia  symptomata  indicant;  ingrave- 
scente  vero  malo  sensus  pressionis  internae  disten- 
tionisque  coronae,  ac  si  cuneus  vicinos  dentes  se- 
jungeret,  conjecturam  extra  omnem  dubitationis 
aleam  ponunt. 

Is  dolor  gravativus,   pressorius  coronae,  qui 

summum  dentis  periculum  indicat,  nonnunquam  fere 
momento  temporis  sub  sensu  rupti  seu  diffissi  den- 
tis  omnino  disparet,  exoriente  plerumque  maxilla- 
rum  intumescentia;  quo  in  casu  diffissionis  sensus 
stadio  primo  repentinum  imponit  finem,  sensu  den- 
tis  plane  sublato;  interdum  vero  dolores  sinsim  sen- 
simque  evanescentes  sensationem  abalienati  dentis 
relinquunt,  cum  sapore  quodam  ingrato,  ubi  dens 
firmius  in  alveolum  deprimitur. 

Secundum  cariei  stadium  torpore  et  stupore  den- 
tis  affecti  notatur. 

Ubi  desaevierint  molestiae  irritationis,  fomes 
mali,  sub  cinere  delitescens  doloso,  minus  animad- 
vertitur,  quamquam  signa  adsint,  quae  suspicionem 
moVeant.  Dentem  enim,  qui  dolorum  fuerat  sedes, 
mutato  jam  colore  sensuque  proprio  penitus  amisso, 
quoad  vitam  et  structuram,  gravissimum  accepisse 
detrimentum  apparet.  Imminuto  enim  splendore  lu- 
ridum  et  opacum  exhibet  colorem,  facile  a  squa- 
lore  sordibusque  adhaerentibus  dignoscendum.  Ac- 
curatius  etiam  inspicienti  tenuissimae  apparent  fis- 
surae,  linearum  adinstar,  a  centro  exeuntes  corti- 
cemque  fere  solam  penetrantes. 

Hac  exteriori,  solidissima  substantia  disrupta, 
futuram  labem  totius  coronae  facile  auguraveris,  quum 
perierunt  munimenta,  interiorem  dentis  substantiam 
ab  injuriis  aeris,  ingestorum,  ipsius  demum  morsus 
defendentia.  Anceps  tamen  per  plures  menses  hae- 
ret  exitus,  ita  ut  nonnunquam,  felicissimo  augurio, 

discusso  alveoli  tumore  dens  subsideat  atque  denuo 
firmatus  sensim  sensimque  pristinam  sentiendi  fa- 
cultatem  recuperet.  Integritatis  vero  atque  securi- 
tatis  nulla  signa  sunt,  praeter  id,  de  quo  mox  sermo 
instituendus  est,  quo  neglecto  saepe  revertantur 
irritationis  molestiae,  donec  caries  oriatur. 

Multo  tamen  saepius  jam  post  primum  irritationis 
insultum  res  in  pejus  mutantur,  quum  doloribus  nullo 
modore  vertentibus  torpor  perdurat,  usque  dum,  ap- 
parente  macula,  vel  fissura  nigrescente  in  dentis 
superficie, 

Stadium  tertium  ingruat,  exesionis  progressu  no- 
tatum,  cujus  descriptioni ,  tanquam  notissimae  su- 
persedemus. 

Id  tamen  moneamus  necesse  est,  hanc  coronae 
(potissimum)  destructionem ,  secundum  influxum  at- 
que  efficaciam  rerum  externarum,  cum  mechanica- 
rum  tum  chemicarum,  citius  vel  tardius  progredien- 
tem,  propriis  vacare  doloribus,  nisi  denuo  accersa- 
tur  membranae  radices  investientis  catarrhus  iisdeni 
fere  ex  causis ,  quae  primam  dentis  affectionem  pro- 
vocarunt.  Ejusdem  generis  etiam  est  prosopalgia, 
quae  interdum  destructionem  dentis  comitatur,  cujus 
erat  illa,  de  qua  jam  locuti  sumus. 

Neque  praetereundum ,  iisdem  doloribus  eundem 
comitem,  rheumatismum  dicimus  ventebrarum  supe- 
riorum  colli,  perpetuo  adhaerere,  quo  evanescente 
per  naturae  vel  artis  praesidia  cruciatus  dispareant, 
destructione  dentis  nihilominus  progrediente. 

iVarias  denique  cariei  formas  brevitcr  notemus. 
Humidam  vel  putridam  vocarunt,  quae  catarrho  mu- 
cosae  comitatur  superstite;  siccam  eodem  sublato. 
Quas  vero  Duval  subsistentes  vel  conquiescentes 
atque  sanatas  vocavit,  rariores  quidem  formae ,  at- 
tentionem  profecto  merentur,  quia  probant  destruetio- 
nem  jam  subortam,  profligato  morbi  principio,  ita 
posse  cohiberi,  ut  subsistente  malo  parietes  caver- 
nae  cariosae  nativam  retineant  resistentiam ,  sicut 
dentium  radices,  qui  rarissime  exeduntur;  sanato 
autem  malo  substantiam  osseam  eum  splendorem 
atque  duritiem  acquirat,  ut  incausto,  jam  pro  parte 
diruta  similis  evadat.  Si  vera  est  fabula,  profecto 
insigne  naturae  medicatricis  exemplum  profert. 


Quae  descripsimus  symptomata  stadii  primi,  pro 
parte  nota,  Fr.  Birdio  sub  odontitidis  externae  no- 
mine  veniunt  (cfr.  ejus  commentatio  de  natura  et 
euratione  morborum  dentium  in  Diario  Hufelandi 
1833.  August,  p.  35—45).  Nos  inflammationis 
nominis,  nimis  ampli  pertaesi,  catarrhum  pronun- 
tiamus  erysipelatosum  propter  constantem  ejus  con- 
nexionem  cum  rheumatismo,  quem  mox  dicemus,  co- 
lumnae  spinalis.  Si  qua  est  diversitas  inter  ca- 
tarrhum  acutum  inflammationemque  membranarum 
mucosarum,  et  est  sine  dubio  gravissima,  si  patho- 
genesin  atque  praxin  potius,  quam  doctrinam  ana- 
tomico-pathologicam,  quae  nunc  est,  respicias,  mor- 


bum  nostrum  complicatum  catarrhum  nuncupare  ma- 
vis,  quam  inflammationem. 

Morbum  enim  semper  ex  suppressa  cutis  perspi- 
ratione,  refrigerio  praecipue  pedum  oriri,  in  confesso 
omnium  est;  nec  minus  certum,  ea  annua  constitu- 
tione,  eademque  coeli  tempestate,  quae  catarrhis  ma- 
xime  faveant,  observari  frequentissime.  Nota  prae- 
terea  est  res,  morbum  haud  raro  catarrhum  narium, 
faucium,  veli  palatini  continuo  sequi,  nec  minus  hisce 
affectionibus  solvi.  Graviora  rei  affert  argumenta 
dolorum  natura,  varietas,  remissio  praecipua  sedis, 
inflammatoriis  prorsus  dissimiles;  praesertim  ubi  me- 
mineris,  quanta  sit  dolorum  vehementia  in  partibus 
inflammatis,  quae  firmis  finibus  interclusa  libere  ex- 
tendi  nequeant,  in  odontitide  interna  v.  c,  quum  in 
nostro  quoque  morbo  interior  dentis  pulpa  affecta 
sit.  Gravissimum  denique  catarrhalis  naturae  testi- 
monium  curationis  modus  reddit. 

Catarrhum  vero  erysipelatosum  diximus  propter 
rheumatismi  connexionem  etperpetuam  et  constantem. 

Notissimum  est,  dentis  dolores  socium  semper 
habere  rigorem  cervicis  cum  tensionis  sensatione 
atque  capitis  movendi  difficultate  conjunctura.  Mo- 
lestia,  sine  dubio  rheumaticae  originis,  hucusque  parvi 
aestimata,  summam  meretur  attentionem,  quum  re 
plenius  observata  altiores  etiam  mali  radices  appare- 
ant,  rheumatismus  videlicet  columnae  spinalis,  et 
quidem  vertebrae  secundae  colli,  qui  prominentia  at- 
que  tumore  processus  spinosi  epistrophei,  tactum  mi- 

nus,  quam  depressionem  reformidante,  Inculenter  de- 
signatur,  quam  affectionem  Hinterberger  inflammatio- 
nem  arthritico-rheumaticam  vertebrarum,  Angli  irri- 
tationem  spinalem  nominarunt.  Observatione  centies 
repetita,  persuasissimum  mihi  est,  ex  hoc  eodemque 
fonte  cariem  quoque  orientem  derivandam  esse.  Ubi 
enim  inquisiveris,  semper  rheumatismum  cervicis 
invenies,  jam  priusquam  dentes  doleant,  sicut  in 
quocumque  cariei  stadio,  si  dolor  accesserit,  qui 
notabili  successu  jam  aliis,  frustra  tentatis,  reme- 
diis  cervicis  malo  accommodatis  cito  et  tuto  sanatur. 

Mirum  videri  posset,  hanc  affectionem  in  frequen- 
tissimo  fere  morbo  ad  nostra  usque  tempora  deli- 
tuisse,  nisi  id  peculiare  haberet  eadem,  quod  myste- 
riis  plena,  multo  minus  dolorum  afferat  in  propria 
sede,  quam  in  partibus  remotis,  ramusculis  nervo- 
rum  cervicalium  secundi  et  tertii  paris  instructis, 
ita  ut  aegrotantes,  symptomaticis  doloribus  excru- 
ciati,  molestiarum  cervicis  vix  mentionem  habeant. 
Medici  autem,  si  quod,  raro  consulti,  observarent 
symptoma,  rarius  ea  qua  par  erat  attentione  exami- 
nantes,  gravitatem  rei  non  perspexerunt  nec,  quo- 
modo  cohaereant  molestiae  cervicis  cum  dentium 
dolore,  verosimilf  aIiqua«conjectura  assequi  potue- 
runt. 

Neque  nunc  res  omni  caret  difficultate,  quum 
nervorum  cervicalium  propagines  non  continuo  ductu 
dentes  accedere  videantur,  sed  pro  parte  per  gan- 
glia  sympathici  nervosque  cerebri ,  quintum  scilicet 

atque  facialem,  dentibus  dentiumque  viciniae  com- 
municantur. 

Fundamenta  autem  explicationis  innituntur  no- 
vae  de  nervorum  structura  atque  functionibus  doctri- 
nae,   quae  tum  experimentorum ,  tum  microscopii 
usu  his  nostris  temporibus  mirum  in  modum  adole- 
vit,  et  qua  demonstratur,  fibras  minimas ,  quas  di- 
cunt  primitivas,  nervorum  cerebro-spinalium,  quam- 
cumque  ineant  societatem,  quascumque  forment  im- 
plexiones,  semper  seorsim  distribui,  ita  ut  unaquae- 
que  functionem  sibi  primitus  datam  tueatur;  nervos 
itaque  plerosque,  qui  simplices  habebantur,  ex  A^ariis 
fibris  tum  inotoriis,  tum  sensiferis,  tum  organicis, 
quae  dicuntur,  compositos,  ita  mixtos  esse,  ut  fun- 
ctio  propria  singularum  fibrarum,  illaesa  reliquarum 
actione,  per  discissionem  vel  compressionem  origi- 
nis  nervi  laedi  possit.   Haec  ne  per  ganglia  qui- 
dem  sympathici  mutari  constat,  quum  compertum 
sit,  fibras  motorias  atque  sensiles  ex  medulla  spinali 
atque  cerebro  in  ganglia  introductas  sine  ulla  functio- 
nis  mutatione  iterum  demitti.    De  fibris  cinereis, 
sympathico   fere  propriis,   res  dubia  aliquantulum 
haerebat;  anatomicorum  interim  solertia  comproba- 
tum  est,  eas  quoque  ex  spinali  medulla  proficisci 
atque  per  ganglia  fibris  motoriis  atque  sensiferis 
cerebri  et  medullae  spinalis  consociatas  ita  distri- 
bui,  ut  quaecumque  corporis  pars,  hisce  propagini- 
bus  medullae  spinalis  instructa,  ex  egregio  hoc  vitae 
organicae   fonte   nutritionis,  vel  etiam  secretionis 


14 

principium  hauriat.  Fibras  eas  vasis  sanguiferis 
perpetuo  comites  adhaerere,  notissimum ,  nec  minus 
certa  societas  earum  cum  plerisque  nervorum  cere- 
bralium  ramis.  Ita  constat,  ramos  omnes  trigemini 
libris  cinereis  conjunctos  esse;  nervum  vero  vidia- 
num  iisdem ,  ganglio  magno  cervicis  proficiscentibus, 
constitui.  Quos  radices  cerebrales  sympathici  dixe- 
runt,  optimo  jure  propagines  praetergresso  jam  sae- 
culo  Petitus  appellavit. 

Hinc  quoque  dubitari  nequit,  nervos  etiam  gin- 
givarum  atque  dentium,  ex  ramo  secundo  atque  tertio 
trigemini  ortos,  ramusculis  organicis  instructos  esse, 
quibus  vita  organica  dentium  innitatur,  et  qui, 
quantum  conjectura  assequi  licet,  affectionem  spi- 
nae  rheumaticam  dentibus  communicent,  ita  ut  ra- 
musculorum  originibus  in  vertebrae  secundae  arti- 
culis  compressis,  vel  ipso  neurilemate  ea  in  regione 
rheumatico  malo  affecto,  secundariae  oriantur  af- 
fectiones  partium,  peripherica  fibrarum  extensione 
instructarum. 

Secundarios  autem  esse  dolores  ipsi  denti  pro- 
prios,  non  modo  analogia  cum  innumeris  fere  alia- 
rum  corporis  partium,  tum  praecipue  .  membrana- 
rum  mucosarum  affectibus  ex  rheumate  vertebra- 
rum  provenientibus ,  sed  etiam ,  quod  jam  tetigimus, 
remediorum  effectibus  luculenter  probatur;  nequeilla 
epistrophei  affectio,  inter  ceteras  frequentissima,  ullo 
modo  a  natura  rheumatismi  vertebrarum  differt. 
Quod  vero  ad  vehementiores,  accessorios  dentis 


dolores  pertinet,  eos  ex  eodem  quideni  fonte,  sed 
alia  via  derivandos  esse  censeo.   Facialem  nervum 
affectum  esse  viri  docti  crediderunt;  sed  quum  ex- 
ploratum  sit,  nervum  facialem  origine  motorium  esse, 
in  promtu  etiam  erat,  sensoriam  ejus  facultatem, 
ideoque  neuralgiam  vias  ejusdem  tenentem,  aliunde, 
petendam  esse.    Re  vera  Eschrichtii  experimentis 
comprobatum  est,  anteriorem  ejus  partem,  discisso 
quinto,  sensoria  facultate  privari,  non  tamen  poste- 
riorem  sub  meatu  auditorio  decurrentem ;  quae  ob- 
servatio  nullo  modo,  ne  per  ramusculum  quidem 
nervi  vagi,  proprio  ductu  calvariam  egredientem, 
quem  laudavit  Muellerus  CPhysiol.  I.  p.  644) ,  ex- 
plicatur,  nisi  perspecto  cervicalium  decursu,  qui 
frequentissimi  facialem  adeunt,  sic  ut  nervus  su- 
perficialis  colli  ex  pari  tertio  cervicalium  recta  via 
omnibus  nervi  superficialis  inferioris  ramulis  nervi 
duri  ita  jungitur,  ut  omnes  sine  dubitatione  ex  hac 
origine  derivare  possis. 

Notandum  mihi  hic  est,  omnes,  inveteratos  quo- 
que  casus  prosopalgiae ,  quos  accuratius  observare 
mihi  contigit,  cum  rheumatismo  vertebrae  secundae 
colli  conjunctos  fuisse,  atque  medicatione  congru- 
ente  tam  feliciter  sanatos  esse,  ut  diagnoseos  at- 
que  eventuum  convenientia  devinctus  Prosopalgiam 
nec  faciali  nec  trigemino,  sed  nervis  cervicalibus 
iisdem  adjunctis  adscribendam  esse  censeam ,  si  ex- 
ceperis  casus ,  certe  rarissiraos ,  in  quibus  dolor  fa- 
ciei  symptoma  cerebri  ipsius  laesi  constituat. 

Ejusdem  generis  non  solum,  sed  originis  etiam 
est  Ophthalmia  catarrhalis-rheumatica  scrophuloso- 
rum  praesertim  atque  arthriticorum ,  quae  perpetuo 
eodem  epistrophei  malo  consociata  invenitur,  neque 
raro  neuralgiae  supraorbitali  concomitata,  exulce- 
rationem  semper  corneae  destructionemque  totius 
oculi  minatur.  Cinereas  ganglii  magni  fibras  in 
causa  esse;  physiologicae  rationes  et  experimenta 
abunde  confirmant.  Saepissime  autem  expertus  cu- 
ram  cervicis  malo  convenientem  non  satis  laudare  et 
commendare  possum. 

Eandem  originem  defluvium  quoque  capillorum 
semper  agnoscit,  quod  reconvalescentibus,  vel  sanis 
quibuscunque  hominibus,  refrigeratione  sudantis  ca- 
pitis  commissa,  saepe  evenit,  postquam  crines  per 
aliquot  dies  ad  tactum  doluerunt  pectinemque  re- 
spuerunt.    Novi  hominem  consistentis  aetatis,  qui 
brevi  tempore,  ceterum  sanus,  hoc  malo,  quasi  raso 
capite,  calvus  factus  est;  novi  plures,  quibus  ex 
gutta  quadam  pluviae  capiti  excalefacto  incidente, 
crines   ejus    loci,   satis  circumscripti,  sensiliores 
facti  mox  defluerent.    Rheumatica  haec  bulborum 
capillitii  atque  aponeureseos  affectio  citissime  vesi- 
catorio,  affectae  cervicis  parti  imposito,  debellatur, 
defluviumque  capillorum  si  quis  satis  mature  reme- 
dio  certissimo  utatur,  praecavetur. 

Huc  etiam  pertinent  variae  anginae  species,  et 
rarissimae  et  frequentissimae,  praesertim  epidemi- 


cae,  ne  angina  quidem  gangraenosa  puerorum  scar- 
latina  laborantium  excepta. 

Formarum  varietas  singularum  affectionum  natu- 
ram  non  mutat.  De  prognosi,  ut  paucis  absolvam, 
notandum  est,  periculum  minime  dolorum  vehemen- 
tia  designari,  ita  ut  inter  varios  morbos,  qui  rheu- 
matismum  vertebrarum  sequuntur,  periculosiorem 
diceres,  qui  doloribus  fere  careat,  quam  qui  majo- 
ribus  cruciatibus  conjunctus  sit.  Hic  quoque  dolo- 
rem  custodem  vitae  appellare  licet,  quod  auxilium 
accieat,  dum  pars  quaecunque  in  periculum  vocata, 
adhibitis  justo  tempore  remediis,  interdum  jam  ac- 
commodato  vitae  regimine  servarf  possit.  Vixautem, 
eo  tempore  praeterlapso,  gravissimae  interioris  stru- 
«turae  mutationes,  ad  dissolutionem  vel  ad  gan- 
graenam  accedentes,  sperare  adhuc  aliquid  sinunt. 

Prophylaxis  cariei  versatur  cum  in  evitandis  re- 
bus,  quae  denti  atque  gingivae  nocent,  tum  in  aver- 
tenda  refrigeratione ,  quae  ansam  praebet  affectio- 
nibus,  tum  vero  maxime  in  affectione  epistrophei 
curanda,  ut  primum  apparuerit. 

Inter  ea  vero,  quae  per  se  nocitura  videantur, 
referri  possunt  omnia,  quae  dentes  infestare,  magis 
vero,  quae  gingivas  irritare  vel  laedere  possint; 
morsus  v.  c.  corporum  solidiorum,  usus  frequens 
dentiscalpiorum  e  ferro  aliove  metallo  paratorum, 
vel  nimis  acuminatorum ,  pulverum  acriorum,  denti- 
bus  fricandis  inservientium,  liquorum  acrium,  ro- 
dentium;  omnia  denique  alia,  quae  ratione  mecha- 

nica  vel  chemica  integritatem  dentium  periclitantur, 
ad  quam  conservandam  saepius  eadem ,  infaustissimo 
quidem  eventu,  a  medicis  dentariis  adhibentur;  ita 
ut  nimia  dentium  cura  plus  noceat,  quam  incuria 
munditiei.  Vix  enim  unquam  plus  detrimenti  ca- 
piuntj  quam  ex  odontistarum  rudi  opere  ad  depu- 
randos  dentes  suscepto,  vel  ex  chemicis  auxiliis  ad 
dealbandos  eos  usurpatis.  Multos  audivi  querentes, 
se  ex  illo  tempore,  quo  primum  medicis  dentariis 
usi  essent  ad  mundandos  dentes,  eorum  demum 
carie  affectos  esse. 

Ouorum  ergo  interest,  dentes  longo  servare  usui, 
monitos  etiam  atque  etiam  volo,  ne  nimio  venustatis 
studio  integritatem  partium  utilissimarum  pericliten- 
tur  utque  impudentes  circumforaneos  janua  prohi- 
beant.  Sine  dubio  ea  res  ad  disciplinam  et  securi- 
tatem  publicam  pertinet,  et  quanquam  legibus  pro- 
visum  est,  ne  quis,  omnis  scientiae  expers  medici- 
nam  dentariam  exerceat,  tamen  melius  esset,  si  odon- 
tistae,  sicut  olim  oculistae,  herniarum  atque  calcu- 
lorum  sectores,  praesertim  circumforanei  omnino  ab 
arte  medica  removerentur. 

Attamen  plus,  quam  Iaesiones,  refrigerationem 
ad  genesin  cariei  valere,  jam  diximus;  neque  opus 
est  amplius  monere,  frigus,  praecipue  calescente 
corpore  vel  singulis  tantum  ejus  partibus,  e.  g.  pe- 
dibus  susceptum,  in  causa  esse.  De  re  notissima, 
neque  tamen  satis  intellecta,  nonnulla  dicere  liceat, 
quae  ad  evitandam  refrigerationem  perUncant. 

Refrteerationem  vestium  densitate  vel  numero, 
vel  perpetuo  hypocausti  calore  proliiberi  non  posse, 
immo  arcessiri  omnes  sentiunt,  qui  nimio  apparatu 
corpus  a  frigore  defendunt,  quum  experientia  con- 
stat,  easdem  affectiones,  quae  ex  admisso  frigore 
oriuntur,  calore  quoque  nimio,  non  ita  raro  exoriri. 
Nunquam  ergo  satis  inculcandum  est,  aliud  esse 
frigescere,  aliud  refrigerari,  et  ad  evitandas  frigo- 
ris  calamitates  frigori  inevitabili  assuescendum  esse, 
quo  leviores  frigoris  gradus  facillime  perferantur, 
atque  sudoris  proclivitas  minuatur. 

Nihil  vero  ad  hunc  scopum  plus  confert,  quam 
balneorum  frigidorum  usus,  quae  delicatioribus  ita 
parantur,  ut  balneum  initio  tepidum,  affusa  aqua 
frigida  calore  sensim  privetur,  donec  frigescat.  Sa- 
lutarem  quoque  effectum  lavationes  simplices  frigi- 
dae  exserunt.  Valde  probandum  est,  his  nostris 
temporibus  plures  inveniri,  qui  curam  utilissimam 
cuti  impendentes,  aquis,  praesertim  frigida,  utantur. 

Quod  vero  ad  vestitum  pertinet  cum  sanitatis 
conservandae  causa,  tum  praecipue  ad  evitandam 
cariem,  pedes  bono  tegmine  induantur  necesse  est, 
quum  ex  sudore  pedum  suppresso  praeter  dentium 
cariem  alia  innumera  fere  mala  oriuntur,  quae  a 
medicis  exercitatissimis  non  immerito  ex  hoc  fonte 
derivantur,  mea  vero  experientia  semper  cum  rheu- 
matismo  vertebrarum,  diversas  spinae  regiones  oc- 
cupante,  sociata  inveniuntur.  Quae  si  vitare  velis, 
pedum  ratro  habenda  est,  ut  sudor  eorum  conserve- 

tur,  et  ubi  evanuerit,  revocetur.  Sin  vero  abundan- 
tius  secernatur,  commodo  esse  videtur  ejus  copiam 
minuere,  quod  optime  sine  ullo  sanitatis  detrimento 
lavationibus  spirituosis  fieri  potest. 

Maximum  autem  prophylaxeos  adjumentum  in 
morbi  cariem  praegredientis  diagnosi  atque  cura 
positum  est,  quo  neglecto  omnia  artis  praesidia  in- 
cassum  adhibentur.  Cura  vero  semper  simplicissima 
est  et  felicissima,  simulatque  rheumaticam  affectionis 
vertebrarum  naturam  cognoveris,  omnemque  inflam- 
mationis  metum  seposueris.  Antiphlogistica  enim 
remedia  in  hoc  morbo  nihil  proficiunt,  neque  san- 
guisugae  neque  cucurbitulae  aliquid  opis  ferunt,  un- 
guentum  cinereum  frustra  illinitur,  omnia  incassum 
tentantur,  nisi  methodo  utaris  rheumatismo  articu- 
lorum  accomodata.  Rubefacientibus  atque  vesican- 
tibus  remediis  opus  est,  interdum  etiam  diaphoreti- 
eis  et  evacuantibus,  regimine  semper  diaphoretico. 

Morbum  vix  ingruentem  neque  complicatum  sae- 
pissime  perspiratio  Sanctoriana  aucta  brevi  sanat; 
qui  vero  sudare  non  possunt,  minus  facile  morbo 
liberantur. 

Removeantur  arte,  quae  sudorem  praepediunt ; 
quum  igitur  plerique  propter  frigus  pedum  quietem 
capere  ideoque  sudare  nequeant,  pediluvium  admi- 
nistretur  calidum  ex  cinere,  addito  sale  culinari  vel 
kali  caustico  vel  sinapie  paratum. 

Qui  vero  ob  dolorem  perspiralione  salutari  prae- 
pediuntur,  statim  ad  promtissimum  artis  aiixilium 

confugiant:  utantur  sinapismo,  vel  cataplasmate  ra- 
dicis  armoraciae  recentis  contritae  ex  aceto  parato, 
remedio  mihi  usitatissimo,  vel  aliis  rubefacientibus, 
quae  cervici  ita  imponuntur,  ut  processus  spinosus 
epistrophei  perfecte  operiatur.  Dolores  dentium  sta- 
tim  reniittunt  et  evanescunt  brevissimo  tempore, 
simulac  cutis  rubedine  tingitur,  quo  facto  cata- 
plasma  removeatur.  Vix  decem  horae  sexagesimis  ad 
profligandum  dolorem  opus  est.  Succedente  demum 
sudore  morbus  finitur. 

Si  vero  morbus  jam  per  tres  dies  perduraverit , 
satius  est  vesicatorium  parvae  quidem  magnitudinis 
eidem  loco  imponere,  emplastro  adhaesivo  firmatum. 
Juvat  accelerandae  operationis  causa  chartam  bibu- 
lam  sericeam  oleo  impraegnatam  emplastro  suppo- 
nere. 

Haec  vesicatoria  in  quocunque  morbi  stadio 
summam  merentur  Iaudem,  quin  adeo  in  suppura- 
tione  gingivaruin  ex  neglectis  morbi  insidiis  oiiunda. 

Praetermittendum  tamen  non  est,  primas  in  cu- 
rando  morbo  partes  perspirationem  agere  auctam, 
atque  sudorem,  quem  criticum  appellant,  quo  non 
sufficiente  vel  per  complicationes  varias  impedito, 
morbus  josto  contumacior  conaminibus  naturae  at- 
que  artis  renititur. 

Frequentissime  vero  sordes  gastricae  crisin  cu- 
taneam  praepediunt,  ita  ut  evacuantibus  remediis 
ad  perspirationem  promovendam  opus  sit.  Quae 
cum  ita  sint,  emeticum  sine  mora  exhibendum  est. 


potentisslmum  certe  sudoris  movendi  remedium;  vel, 
ubi  hoc  minus  quadrat,  atque  lenioribus  auxiliis 
utendum  esse  videtur,  alvus  ducenda  est,  quod  per 
Sennam  cum  justa  Valerianae  portione  ita  fieri  po- 
test,  ut  per  dies  alvus  subducatur,  noctu  vero  su- 
dor  promoveatur. 

Ubi  destructio  dentis  jam  inceperit,  doloresque 
vigeant,  eadem  cura  instituenda  est,  quae,  quod  ad 
molestias  quidem,  prospero  semper  successu  orna- 
tur,  ita  ut  extractione  dentis  cariosi  non  opus  sit; 
cariem  vero  ipsam  non  tangit,  quae  remediis  sem- 
per  vano  conatu  impugnatur. 


